
ZAPISNIK
9. sestanka tekmovalne komisije RZS  v tem mandatu


Redna seja komisije je bila v soboto 4. decembra 2021, ob 9:00 uri v domu RD  Maribor, Cesta XIV. divizije 54, 2000 Maribor.

Prisotni:
- k o m i s i j a :	Bojan JAVORNIK (predsednik komisije) ter člani: Danilo BIŽAL, Aleksander KOLAR,  Brane ZELIČ, Tomo SOTENŠEK.
- drugi vabljeni:	dr. Miroslav ŽABEL (predsednik RZS), mag. Igor MILIČIĆ (sekretar RZS),  Drago ORNIK (komisar TPK LRM).
- opravičeni:	/
- vabljeni: 	Branko NOVAK, Drago ORNIK. 

SKLEPČNOST: 	Sestanek je vodil predsednik TK Bojan Javornik. Od petih članov TK je bilo prisotnih vseh pet članov, sestanek je sklepčen.


Predlagan je bil  sledeči dnevni red:

1. Pregled zapisnika 7. in 8. seje TK ter pregled realizacije sklepov.
2. Obravnava poročil predsednikov tekmovalnih podkomisij o delu v letu 2021.
3. Finančno poročilo za leto 2021.
4. Plan tekem v letu 2022.
5. Predlog višine registracijskih zneskov za tekmovalce vseh disciplin za tekmovalno leto 2022.
6. Predlogi odhodov reprezentanc na tekmovanja SP v različnih disciplinah za l. 2022.
7. Predlogi morebitnih modifikacij tekmovalnega Pravilnika in pravil posameznih disciplin. 
8. Razno.           


Dnevni red je bil soglasno sprejet.


AD 1

Pregled zapisnika 7. in 8. seje TK ter pregled realizacije sklepov.

Povzetek razprave: 
7. seja: povzetek sklepov obeh sej  poda predsednik komisije Bojan Javornik. Razen enega so vsi sklepi obeh sej realizirani. Pri vprašanju realizacije 6. sklepa 7. seje sekretar RZS I. Miličić pove, da ni dobil predlogov kandidatov, celotna aktivnost usposabljanja športnikov pa je bila okrnjena zaradi situacij s covid-19. B. Javornik bo še enkrat podal podatke o predlaganih šestih kandidatih za predavanje. Predsednik RZS dr. M. Žaberl je podal predlog podaljšanja roka realizacije sklepa. Ob tem vprašanju je izpostavil željo RZS, da se vsi organi ribiških tekem usposobijo po pri tem programu: delegati, vodje tekem in sodniki. Apelira na predsednike podkomisij, da v panogah poiščejo ustrezne ljudi za usposabljanje. Na RZS bomo pripravili sporazum o medsebojnih pravicah in obveznostih, ker želimo imeti resne kandidate, ki bodo svojo pridobljeno funkcijo opravljali še v prihodnosti. RZS je za namen usposabljanja rezervirala finančna sredstva v višini 10.000 eur.

8. seja – Javornik izpostavi veliko število pritiskov na komisiji za izvedbo tekem državnega prvenstva mimo vseh ukrepov. Predsednik RZS je napravil protokol, ta seja komisije je bila zelo koristna. Po spoznanjih komisije ni bilo tekmovalcev, ki bi na tekmi zboleli za covidom. Protokol zaščite so upoštevali vsi izvajalci tekem. Vse tekme državnega prvenstva za leto 2021 so bile izvedene, s strani države inšpekcij za covid ni bilo nobenih pritožb, zato je Javornik izrekel zahvalo izvajalkam za konkretno opravljeno delo. Predsednik RZS je povzel, da smo se pravilno in pravi čas odločili za izvedbo tekem letošnjega prvenstva. Prav tako gre zahvala B. Zeliču za pomoč, da je sejo komisije obiskala zdravnica N. Kozorog in nam posredovala ustrezna zdravniška navodila. Vsi postopki glede preprečevanja covid na tekmovanjih so bili korektno izvedeni, vsa tekmovanja je strokovna služba redno sprotno poročala Ministrstvu za izobraževanje, znanost in šport, kot je bilo zapovedano. 


Sprejet je bil:
Sklep 1: prisotni člani komisije potrjujejo zapisnik 7. in 8. redne seje komisije skupaj s poročilom o realizaciji sklepov.

Sklep 2: predsedniki podkomisij do 31. 1. 2022 sporočijo sekretarju RZS primerne kandidate za pridobitev  za usposabljanje za šp. trenerja.

AD 2

Obravnava poročil predsednikov tekmovalnih podkomisij o delu v letu 2021. 

LRP - Brane Zelič: tekme LRP je začetno krojila pandemija, potrebno se je bilo hitro prilagajati. Beleži nešportni odziv posameznih ekip; če bi sledili njihovim  kritikam in zavlačevali, ne bi izvedli tekmovalnega programa, ki je bil pozneje v celoti izpeljan. Edina neudeležba ekip LRP je bila ekipa članov na Portugalskem zaradi odpovedi samega tekmovanja. Opaža številčni upad mladih tekmovalcev v okviru RZS,  tudi njihovi rezultati s tekme na Madžarskem niso najboljši. Zamujamo s popravili pravil – pravila za tekme lige veteranov in mastersov. Predsednik TK B. Javornik je v ta namen izvedel anketo. Zelič ocenjuje da so odgovori maloštevilni in ne najbolj kvalitetni. Javornik pojasnil anketo in predloge sprememb – 90% predlogov je bilo usmerjeno v doseganje boljših rezultat tekmovalcev. To se mu zdi brezpredmetno, ker  tekmovalni šport ni igračka, ampak mora delovati dolgoročno. Predlog v ligi veteranov je, da v isti ligi izvedena dva sektorja za veterane in masterje posebej. Upoštevati je potrebno tudi socialno strukturo veteranov, da ne zmorejo prenesti  več izdatkov za tekmovanja. Potrebno je biti usmerjen v prihodnost – prihaja nova panoga: tekmovanje s krmilnikom ki je cenejša in sprejemljivejša za tekmovalce. Pripravil je osnutek pravilnika in predlaga rezervacijo sredstev za to panogo. Pohvalil je delo komisarjev lig, nekatere RD žal niso zagotovile zadostne materialne podpore tekem. Problem so pritožbe posameznikov, ki niso dovolj izobraženi v tekmovalnem ribolovu. Na koncu poročila se je Javornik zahvalil Zeliču za izvedbo SP v LRP In LRPI  Radečah. 

Razprava o sistemu tekmovanj.
Branko Novak (vabljeni):  potrebno je prisluhniti, kaj bi ljudje radi. Se strinja glede ohranitve ekipnega sistema, ni potrebno tako veliko število tekem A in B lige – prej smo lovili več z namenom priprave za mednarodne tekme. Sedaj so problem prezasedeni vikendi, očitno prihaja še dodatna nova panoga - krmilnik. Potrebno biti bolj fleksibilen in se prilagoditi spremembam z zmanjšanjem števila ligaških tekem.  Pri izvedbi tekmovanj je zelo kritičen do izvedbe tekem A in B lige. Ni kontrol hrane tekmovalcev, pojavljajo se ene in iste kršitve. Dober vzor sta Hrvaška in Srbija, kjer so sodniško zelo strogi pri izvajanju tekem. Sistem bi moral biti v Sloveniji enako zahteven in konkurenčen. Na koncu je izpostavil, da trenutne podpore tekmovalni dejavnosti, kot obstaja sedaj, od RZS prej nismo imeli.

Zelič: evidentna in dokazana je učinkovitost sodništva RZS - sodniki iz Radeč sodimo popolnoma enako na vseh tekmah vseh nivojev. Na mednarodnih tekmah probleme delajo zgolj tekmovalci iz Slovenije, Češke ali Slovaške. Vse RD imajo pravico sodelovati pri pravilih, njihov večji angažma bi pomenil, da bi bila izvedba tekem lažja in uspešnejša. Izpostavlja zahtevno izdelavo urnikov tekem, kajti vedno nekomu določen termin ne bo povšeči in se potem pritožuje. Predlaga, da sistem ostane tak kot je; upoštevati je potrebno pobude s strani RD, parcialnih interesov posameznikov pa ne, ker lahko ogrozijo celotni tekmovalni sistem.

Sotenšek: TK je pripravila pravilnike za vse discipline, ki jih pripravljajo kompetentni ljudje, zato ne razume popuščanja posameznikom, da se vedno znova upirajo pravilom.

Žaberl: ideje, ki peljejo v izboljšanje celotnega tekmovalnega sistema, je potrebno sprejeti. Če je ugotovljeno, da imamo zapovedanih preveč tekem, podpira razbremenitev RD kot organizatork. Kar se tiče tekmovalne discipline, jo je absolutno potrebno zahtevati – ponavljajoče kršitelje je treba izločiti iz sistema. Ravno taki primeri so dodaten vzgib, da gredo organi tekem čez državno usposabljanje in morajo biti v funkciji RZS kot nacionalne panožne športne zveze. 

Javornik: pisni predlogi iz ankete kažejo ravno nasprotno kot predlaga B. Novak; zahtevajo povečanje števila tekem. Problem je, da je vedno pet istih izvajalcev tekem, ostale ekipe iz drugih RD pridejo kot gosti. Postavlja se vprašanje »blok« tekem zaradi nastanitev – če sami tekmovalci to želijo, se potem tako lahko nadaljuje. Pobude so dobrodošle, ne smemo pa degradirati sistem, trener lahko po rezultatskem in mnenjskem kriteriju izbrati reprezentance za državno reprezentanco. Poudarja tudi socialni del tekem, kajti vsak tekmovalec si pač ne more privoščiti nastope na velikem številu tekem. Vse spremembe se morajo sprejeti najkasneje do začetka tekmovalnega leta. Število tekem imamo zapisano v pravilih in ga lahko spremenimo; vsepovsod bi črtali eno tekmo manj (dva tekmovalna dneva)z večjim upoštevanjem drsti rib – prestavitev tekem na  poznejše datume. Upoštevati moramo tudi volitve organov RZS v letu 2022, zato je prav, da stara komisija preda delo novi brez velikih nesoglasij glede tekmovalnega sistema. 


LRM Danilo Bižal, Drago Ornik: podkomisija je dosegla zadane cilje, vsa tekmovanja so bila izvedena na vseh tekmovalnih nivojih. Odpadla je tekma na mednarodnih tekmovanjih za SP veteranov v Španiji. Po temeljitem razmisleku se raje udeležimo tekem v Italiji naslednje leto. Udeležili so se tekme RAJP LRM v  BiH, kjer so bili uspehi skoraj tradicionalno odlični. Tekmovanje SP LRM mladi je odpadlo zaradi covida. Glede tekem državnega prvenstva ugotavljajo, da je v članski ligi 41 tekmovalcev (10 ekip in posameznik) kar sistem optimalno prenese. Pri  mladincih imamo 19 tekmovalcev in bi bilo potrebno storiti več pri  pridobivanju mladih. Ob odstopu starega je podkomisiji uspelo dobiti novega mentorja Igorja Kristana. Istočasno ugotavljajo izboljšanje celotnega sistema izvedbe mladinskih tekem, prav tako so dobili novo izvajalko tekem (RD Ajdovščina). Pri veteranih je prisotno  30 tekmovalcev s konstantnim višanjem njihovega števila; izvedenih je bilo 5 tekem. Upa, da bo čim več tekmovalcev izpolnilo pogoj za registracijo. Pričakovanja za mednarodno tekmovanja za naslednje leto so velika. S pametnim delom podkomisije so se konfliktni tekmovalci sami izločili iz sistema. Poskrbeli smo za nove kandidate za sestavo podkomisije v naslednjem mandatu zato upa, da bo delo uspešno teklo še naprej. Ob tem je Javornik izrekel  zahvalo Bižalu, Orniku in Žaberlu. Rezultati  muharjev na nivoju RAJP so vzpodbudni. 


LKO Aleksander Kolar: izvedli so tri tekme državnega prvenstva, četrta je odpadla zaradi covid razmer; niso pa spreminjali datumov tekem. Tekme so potekale na jezerih Radehova in Mola. Sodelovalo je 7 ekip, kar je minimalno število za izvedbo prvenstva; upa da jih bo več. V Radehovi so se srečali s problemom pomanjkanja števila pomočnikov-tehtalcev, vse pohvale pa gredo RD Bistrica kot izvajalki tekem. Čeprav je bila formirana državna reprezentanca LKO, je bilo svetovno prvenstvo v Ukrajini odpovedano s strani FIPSed zaradi covida. Udeležili so se tekme RAJP v BiH, kjer so bili sicer težki tekmovalni pogoji, a je bilo  organizacija odlična. Cilj podkomisije je, da imajo čim boljše ekipe za svetovna prvenstva. Predlagali so kadrovske spremembe v podkomisiji: A. Poš je odstopil in bo pa zunanji sodelavec podkomisije. Kolar predlaga, da se podkomisija razširi nazaj na 5 članov, ker to zagotavlja boljše pokritje države. Novi kandidati so Cudeman, Pekovič, Pušnik, ostajata pa Kolar in Rodošek. Javornik vesel je spoznanja o tekmovalni kvaliteti tekem RAJP za pripravo na LKO. Na RZS pri delu podkomisij zasledujemo boljše rezultate in cenejše delo komisij. Predsednik RZS je vesel, da ni problemov v podkomisiji, pri problem tehtalcev je izpostavil da mora biti glavni cilj vseh nas zaščita rib. Glede novih kandidatov za člane podkomisije je opozoril, da je naslednje leto volilno leto.  Novi UO RZS bo potrdil člane na novo imenovanih vseh komisij in podkomisij, je pa vesel, da je A. Kolar še pripravljen sodelovati v podkomisiji.


Kasting Tomo Sotenšek: predstavil tekmovalno sezono kastinga v letu 2021; glede na covid situacijo so izvedli tri tekme od petih. Navedel je tekmovalne dosežke tekmovalcev in reprezentantov. Žal imamo zelo malo mladinskih tekmovalcev v kastingu. Izvedene so bile štiri tekme Svetovnega pokala v kastingu. Kljub majhnosti kastinške ekipe je le-ta dosega vrhunske rezultate. Dva člana reprezentance je potrebno posebej izpostaviti: D. Stevanovič je bil štirikrat v finalu, presenetila ga je T. Flajs (1x finale, naslov svetovne prvakinje). RZS do danes še ni imela svetovne članske prvakinje v katerikoli disciplini. T. Flajs je s strani MIZŠ pridobila naziv tekmovalec svetovnega razreda, Stevanovič pa tekmovalec mednarodnega razreda. Žal se vseskozi vleče problem slabe komunikacije z RD Paka;  registrirala je tri tekmovalce a jih ni poslala na tekmovanja – eden od teh je tekmovalec na vrhunskem nivoju T. Vertačnik. Ker ni tekmoval na tekmah državnega prvenstva, tudi ni mogel biti član državne reprezentance. Mednarodna ICFS prosi RZS, da se v Šoštanju izvede tekma Alpe Donava. Sotenšek je dvakrat pisno urgiral na RD Paka a ne ve zakaj ne dajo odgovora. Prebral je sklepa RD Paka iz 2020 o pripravljenosti izvedbe takih tekmovanj; kljub temu dopisu kastinških tekem v Paki ne izvajajo. Sprašuje ali lahko pri tem kakorkoli pomaga tekmovalna komisija. Kastinška podkomisija se ne želi in se ne bo vtikala v delo posamičnih RD, žal pa je rezultat izpadanje dobrih tekmovalcev iz sistema. Sotenška veseli, da je v kastingu ponovno aktivna RD Bled. Predsednik RZS je povedal, da RZS ne more posegati v delo ribiških družin, zato je smiselno sodelovanje z RD Paka pri kastingu začasno prekiniti. Za nadaljnje nastope T. Vertačnika vidi možnost zgolj v spremembi članstva v drugi RD. Glede izvedbe svetovnega prvenstva na prošnjo ICSF ga bomo morali organizirati ali v Tolminu ali na Bledu, v Paki pa ne, ker žal ni odzivna. Izrekel je čestitke in zahvalo podkomisiji za izredne tekmovalne dosežke. 


Po razpravi so bili sprejeti:

Sklep 3: člani komisije soglasno sprejemajo vse zapisnike in letna poročila podkomisij. Z današnjim dnem so vsi rezultati tekem vseh disciplin državnega prvenstva za leto  2021 postali uradni in dokončni.  

Sklep 4: komisija sprejema pobudo se zmanjša tekmovanja LRP za en tekmovalni dan glede na tekmovane lige in glede na covid ukrepe. Pri črtanju datumov se upošteva lovopust dominantnih krapovcev v vodotoku, kjer se izvaja tekma. 



AD 3

Finančno poročilo za leto 2021.

Povzetek: delno finančno poročilo je podal B. Javornik – finančno poročilo podano samo za LRP, ker ga je računovodkinja verjetno narobe razumela – v zapisnik se vključi poročilo o neto zneskih ostanka sredstev po disciplinah. V razpravi so člani povedali, da imajo vse podkomisije pozitivno finančno bilanco, nekaj tega gre tudi na račun preklica mednarodnih tekmovanj. Predsednik RZS je podal predlog, da podobno kot lani, Upravni odbor RZS obravnava predlog rezervacije sredstev za tekmovalno dejavnost 20.000 eur;  s tem zneskom lahko pokrijemo vse stroške mednarodni tekem. Predlaga tudi enkratno pokritje stroški prevozov tekmovalcev v višini 400 eur za tekmovanja RAJP v letu 2021. 

Sprejeta sta bila

Sklep 5: člani komisije so se seznanili in potrjujejo vsebino finančnega poročila tekmovalne komisije za leto 2021.  
Sklep 6: člani komisije potrjujejo predlog rezervacije sredstev za tekmovalne dejavnosti za leto 2022 v višini 20.000 eur.

AD 4

Plan tekem v letu 2022.

Povzetek razprave: izhodišča za pripravo plana sta koledarja tekem FIPSed in ICSF. Člani komisij so povedali predvideno število tekem v svoji disciplini. Skladno s predlogom v današnji razpravi se ustrezno zmanjša število tekem v disciplini LRP, pri ostalih disciplinah pa ni spremembe števila tekmovanj.

Sprejet je bil

Sklep 7: člani komisija so se seznanili s predvidenim planom tekem za tekmovalno leto 2022, ki ga dokončno sprejme po potrditvi terminov in organov tekem na januarski seji komisije. 

AD 5

Predlog višine registracijskih zneskov za tekmovalce vseh disciplin za tekmovalno leto 2022.

B. Javornik je predlagal ohranitev enakih registracijskih zneskov za tekmovalce, kot so ti veljali za letošnje leto (glej tabelo spodaj). Registracijski zneski so se zaradi epidemije COVID-19 ter posledično prisilno odpovedjo dela tekmovanj v disciplini LRP za leto 2020 spremenili, zato so skladno s potrjenim sklepom korespondenčne seje UO RZS z 23.12. 2020 znižani za 20,00 eur pri tej disciplini. Tudi v letu 2022 ne načrtujemo povratka na prvotno ceno. 

[bookmark: _Hlk89865201]Disciplina LRP

	Vrsta tekmovanja
	Bruto znesek na osebo

	11 – RZS - člani, državno prvenstvo posameznikov (DPP)
	30 €

	12 – RZS - člani, A liga ekip ribiških družin (RD)
	30 €

	13 – RZS - člani, B liga ekip ribiških družin (RD)
	25 €

	14 – RZS - člani, liga veteranov ali LRPI
	25 €

	15 – ZRD - člani, območno prvenstvo posameznikov (OPP)
	20 €

	16 – ZRD - člani, območna liga ekip ribiških družin (RD)
	20 €

	17 – RD –čl. meddruž. tekmovanja posameznikov                                         
	  5 €

	21 – RZS - članice, DPP
	           25 €

	22 – RZS – članice, liga ekip RD
	           25 €

	
	


Disciplina LRM
	Vrsta tekmovanja
	Bruto znesek na osebo

	11 – RZS - člani, državno prvenstvo posameznikov (DPP) LRM
	70 €

	14 – RZS - člani, liga veteranov LRM 
	55 €

	31 – RZS U-18 DPP disciplina LRM                                                                 
	35 €

	
	



Sprejet je bil: 

Sklep 8: člani komisije so soglasno sprejeli predlog, da registracijski zneski v letu 2022 ostanejo enaki, kljub zmanjšanju števila tekem pri disciplini LRP.  


AD 6

Predlogi odhodov reprezentanc na tekmovanja SP v različnih disciplinah za l. 2022.

Povzetek razprave:  vsak član komisije je podal predlog za posamično disciplino. Pri predlogu LRP je B. Zelič in poudaril, da se morajo vsa sredstva porabiti strogo namensko s posebnim upoštevanjem dejstva, da ima podkomisija za mednarodna tekmovanja namenjenih manj sredstev kot v lanskem letu. Vse podatke se vpiše v tekmovalni koledar za leto 2022 in se objavi na spletu RZS. 

Sprejet je bil 

Sklep 9: člani komisije so se seznanili in potrdili predloge odhodov reprezentanc na mednarodna tekmovanja za leto 2022. 


AD 7

7. Predlogi morebitnih modifikacij tekmovalnega Pravilnika in pravil posameznih disciplin. 

Povzetek razprave:  pri pravilih LRP se dopolni – za kategoriji veterani in masters se sektorji razdelijo po starostni kategoriji tako da sta dva sektorja za veterane in dva za masters. Na začetku tekmovalne sezone se določi negativno število točk v primeru neudeležbe na tekmi. Pri disciplini LRM razen spremembe najmanjše lovne mere  ni drugih novosti, prav tako ne pri disciplini LKO ali kastingu. Glede osnutka novih pravil za tekmovanja v lovu rib s krmilnikom se člani strinjajo, da se ga posreduje pravni komisij RZS v pregled. Tako bomo imeli v primeru formiranje nove  tekmovalne discipline, ustrezno pripravljena tudi nova pravila zanjo.  

Sprejet je bil 

Sklep 10: člani do januarske seje komisije pisno pripravijo predloge sprememba pravil. Osnutek novih pravil za tekmovanja v lovu rib s krmilnikom se posreduje komisiji za pravna vprašanja v pregled. 


AD 8

Razno.

· Sprejem/pogostitev za najuspešnejše ribiške tekmovalce v letu 2021: B. Javornik predlaga podelitev priznanja T. Flajs in B. Stevanoviču oz.,  se ju povabi na pogostitev. Vsak član komisije naj predlaga res najuspešnejše tekmovalce v svoji disciplini. V primeru, da covid razmere pogostitve ne dopuščajo, Javornik predlaga pošiljanje darila knjiga po pošti, kot priznanje upoštevanja njihovega tekmovalnega truda. Predsednik RZS meni, da v trenutni epidemiološki situaciji tak sprejem ni najbolj primeren. Predlaga ali povabilo res izjemnim tekmovalcem (skupaj manj kot 10) na ozko druženje ali pa se ta sprejem prestavi v naslednje leto 2022. Po razpravi je bil sprejet dogovor, da se v januarju naredi 2022 ožji izbor najprimernejših tekmovalcev samo za prejemnike vrhunskih mednarodnih rezultatov. 

· pridobitev certifikat SLOADO/ADEL do 31. 12. 2021: poziv je prišel s strani OKS-ZŠZ in protidopinške organizacije SLOADO. OKS je poudarila da posamezni tekmovalci ne bodo mogli biti vpisani v centralno bazo športnikov Šport360, če do roka ne opravijo individualno on-line usposabljanje. Prisotni člani komisije se strinjajo, da je usposabljanje za ljudi nevešče dela z računalnikom precej zahtevno. Predsednik RZS predlaga pomoč za tistim tekmovalcem ki to ne morejo, obenem pa je predal potrdila o pridobljenih certifikatih na nacionalni in mednarodni ravni. Sekretar RZS ponovno preveri na SLOADO ali ga lahko kot nacionalna panožna zveza prolongiramo trenutni  rok in ali izključno RZS tista, ki preverja certifikate ribiških tekmovalcev. 

· Predlog poenotenja pokalov za tekmovalne dosežke v ribištvu – podal in obrazložil ga je B. Novak, v izogib velikim razlikam pri podeljevanju, kot se dogaja pri posameznih tekmah do sedaj.  Prisotni člani so se s predlogom strinjali. 

Sestanek je bil končan ob 11:50.

Zabeležil:   	Predsednik komisije:
mag. Igor MILIČIĆ                                                                              Bojan JAVORNIK  	



OPOMBA: sekretar RZS objavi zapisnik  na spletni strani  straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.
Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ____________ 2021.

